# Csongrád Város Polgármesterétől

**„M”**

Száma: FJL/681-1/2023

Témafelelős: Kecskés Nikoletta

**E L Ő T E R J E S Z T É S**

**Csongrád Város Önkormányzata Képviselő-testületének**

**2023. szeptember 14-én tartandó rendkívüli ülésére**

*Tárgy: Csongrád 2024-2038. Gördülő Fejlesztési Tervek jóváhagyása*

**Tisztelt Képviselő-testület!**

A víziközmű-szolgáltatásról szóló 2011. évi CCIX. törvény 11.§-ában meghatározott gördülő fejlesztési tervét minden év szeptember 30-ig jóváhagyásra be kell nyújtani az Magyar Energetikai és Közmű-Szabályozási Hivatalhoz (továbbiakban: MEKH).

Az Alföldvíz Zrt. ebben az évben is elkészítette a víziközművek 2024-2038 közötti időszakra vonatkozó gördülő fejlesztési tervet, amely a felújítási és pótlási munkákra vonatkozó javaslatokat tartalmaz.

A gördülő fejlesztési terv két részből áll. Az Alföldvíz Zrt. által összeállított felújítási és pótlási tervrészből, és az Önkormányzat által javasolt beruházási tervrészből (továbbiakban együtt GFT), amelyek az előterjesztés 1. számú mellékletét képezik.

A beruházási tervrészek az előző évhez hasonlóan tartalmazzák elsősorban az ivóvíz – és szennyvízhálózat ágazat területén a szükségesnek ítélt, de az eddigiekben forráshiány miatt nem szerepeltetett beruházásokat (többek között a víztorony rekonstrukció/ivóvízhálózat kiváltása) is. Az előző évek tapasztalatait figyelembe véve a GFT mind rövid, mind középtávon kiemelt prioritásként kezeli a rendkívüli helyzetekből adódó azonnali feladatok ellátását.

Kérem a Tisztelt Képviselő-testületet a mellékelt 2024-2038. évi gördülő fejlesztési terv elfogadására, hogy annak benyújtásával a törvényi kötelezettségünknek eleget tehessünk.

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a *Csongrád 2024-2038. Gördülő Fejlesztési Tervek jóváhagyása* címűelőterjesztést, és az alábbi döntést hozza:

1. A Képviselő-testület a *Csongrád város vízi közműveinek 2024-2038. évi Gördülő Fejlesztési Tervét* az előterjesztés 1. számú melléklete szerint jóváhagyja és felhívja a Polgármestert, hogy a Fejlesztési Tervet küldje meg az Alföldvíz Zrt.-nek.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Alföldvíz Regionális Víziközmű-szolgáltató Zrt.

Csongrád, 2023. szeptember 13.

Bedő Tamás

polgármester